4 dekabrdan boshlab, ularning ish vaqti ertalab soat 6:00 dan 15:00 ga qadar belgilandi. Foto: Kun.uz Andijon viloyatida avtomobillarga gaz to‘ldirish kompressor shoxobchalari ish vaqti cheklandi. Bu haqda viloyat hokimligi xabar berdi. «Havo haroratining keskin sovib ketishi tufayli tabiiy gazni birinchi navbatda aholi xonadonlari, elektr energiyasi ishlab chiqaruvchi korxonalar hamda ijtimoiy soha obektlari (maktab, bog‘cha, shifoxona va boshqalarga) yetkazib berish choralari ko‘rilmoqda», deyiladi xabarda. Shu sababli, viloyatdagi avtomobillarga gaz to‘ldirish kompressor shoxobchalariga tabiiy gazni yetkazib berish 4 dekabrdan ertalab soat 6:00 dan 15:00 ga qadar belgilandi.